#  **Смедеревска Паланка**

Животна средина

# Циљ 6. Обезбедити санитарне услове и приступ пијаћој води за све

## Снабдевање водом за пиће

**ЈКП ,,Водовод“ обавља јавно водоснабдевање општине Смедеревска Паланка захватањем и прерадом подземних вода са изворишта у Смедеревској Паланци, и то са три локалитета: ,,Сингер“ ,,Булине воде“ и ,,Рудине“, који скупа чине ,,Градско извориште“ и прерадом воде са регионалног изворишта ,,Трновче“, преко заједничког Предузећа за водоснабдевање ЈП ,,Морава“ са седиштем у Великој Плани, чији су суоснивачи Скупштина општине Смедеревска Паланка и Скупштина општине Велика Плана[[1]](#footnote-1).**

ЈКП ,,Водовод“ у Смедеревској Паланци прерађену воду дистрибуира потрошачима у градском насељу Смедеревска Паланка и потрошачима у два сеоска насеља: Мала Плана и Грчац. Количина произведене воде од 110 l/s у зимском и око 140 l/s у летњим шпицевима је довољна за уредно водоснабдевање постојећег броја потрошача.

**Вода за пиће која је доступна корисницима јавног водовода у Општини Смедеревска Паланка је, према налазима Завода за јавно здравље Републике Србије, била исправна и у 2019. и у 2020. години.**

Табела 1 Проценти физичко-хемијске и микробиолошке неисправности у водоводу Општине Смедеревска Паланка у 2019. и 2020. години. Извор: Институт за јавно здравље Србије, Извештај о здравственој исправности воде за пиће јавних водовода и водних објеката за 2019. и 2020. годину.[[2]](#footnote-2)

|  |  |  |
| --- | --- | --- |
| Година | Проценат физичко- хемијске неисправности  | Проценат микробиолошке неисправности  |
| 2019. | 2,0 | 1,0 |
| 2020. | 0,3 | 0,0 |

Потпуно исправну воду за пиће су у 2019. години имали корисници 106 водовода, док је вода у 50 јавних водовода имала различите неисправности. У 2020. години корисници 107 водовода су имали исправну воду за пиће, док је вода у 49 јавних водовода имала различите неисправности.

**67,8% свих домаћинстава у Општини Смедеревска Паланка била су прикључена на јавни водовод у 2020. години.** Републички просек је у 2020. години износио 79,94% док је просек за Подунавску област био 79,13%.

Табела 2 Број и проценат домаћинстава прикључених на водоводну мрежу у Општини Смедеревска Паланка у 2018, 2019 и 2020. години. Извор: Аналитички сервис ЈЛС [[3]](#footnote-3)

|  |  |  |
| --- | --- | --- |
|   |   | Вредност индикатора |
| Назив индикатора | **Јединица мере** | **2018** | **2019** | **2020** |
| Домаћинства прикључена на водоводну мрежу | **Број**  | 11.088 | 11.088 | 11.368 |
| Домаћинства прикључена на водоводну мрежу, као % укупног броја домаћинстава | **%**  | 67.8 | 67.8 | 69.5 |

Сеоска насеља Голобок, Водице, Азања и Стојачак имају своје посебне месне водоводе, док се остала сеоска насеља водом снабдевају из индивидуалних бунара.

Изградњом регионалне фабрике за прераду воде на локацији изворишта ,,Трновче“ у општини Велика Плана, којом газдује ЈП за водоснабдевање ,,Морава“ и проширивањем капацитета постојећих изворишта (бушењем нових експлоатационих бунара), створиће се могућност да се сва сеоска насеља на територији општине Смедеревска Паланка повежу на градску дистрибутивну водоводну мрежу и да се водом снабдевају преко ЈКП ,,Водовод“ у Смедеревској Паланци. До сада је делимично изграђена водоводна мрежа кроз сеоска насеља: Глибовац, Кусадак и Селевац.

Укупан расположиви капацитет градског изворишта тренутно износи нешто више од 100 l/s а изворишта ,,Трновче“ укупно 110 до 120 l/s, од чега потребе општине Велика Плана извносе око 35 l/s док остала количина воде може да буде на располагању општини Смедеревска Паланка (од 75 до 85 l/s).

За уредно водоснабдевање свих насеља на територији општине Смедеревска Паланка неопходно је произвести око 300 l/s[[4]](#footnote-4).

Табела 3 Подаци о захваћеним и пречишћеним водама на територији Општини Смедеревска Паланка[[5]](#footnote-5). Извор: Општине и региони у Републици Србији за 2019, 2020, 2021 годину. Републички завод за статистику[[6]](#footnote-6)

|  |  |  |  |  |  |
| --- | --- | --- | --- | --- | --- |
| Година | Укупне захваћене воде,хиљ. m³ | Испоручене воде за пиће, хиљ.m³ | Укупне испуштене отпадне воде, хиљ.m³ | Испуштене отпадне воде у системе за одвођење отпадних вода, хиљ.m³ | Пречишћене отпадне воде, хиљ.m³ |
| 2018 | 1.999 | 2.806 | 2.709 | 2.012 | - |
| 2019 | 2.211 | 3.434 | 3.296 | 2.237 | - |
| 2020 | 2.738 | 3.586 | 3.455 | 2.457 | - |

**У 2020. и 2021. години фактурисано је у просеку мање од 39% произведене количине воде што је изузетно ниска вредност.** Разлози су дотрајала водоводна мрежа али и постојање праксе да се испоручена вода не фактурише.

Табела 4 Произведена и фактурисана количина воде у ЈКП Водовод Смедеревска Паланка у 2020. и 2021. години. Извор: Програми пословања предузећа ЈКП Водовод Смедеревска Паланка за 2022. годину[[7]](#footnote-7).

|  |  |  |  |
| --- | --- | --- | --- |
| Година  | Произведена количина воде m³ | Фактурисана количина воде m³ |  Учешће фактурисане количине у произведеној количини%  |
| 2019 | - | - | - |
| 2020[[8]](#footnote-8) | 3.528.509 | 1.420.500 | 40,26% |
| 2021 | 3.599.570 | 1.342.679 | 37,30% |

Годинама у назад (све до средине 2017. године), посебно у периоду од јула до октобра константно је долазило до краћих или дужих прекида у водоснабдевању свих насеља која су прикључена на градску дистрибутивну водоводну мрежу, а посебно сеоских насеља Грчац и Мала Плана услед деловања више фактора, а који се пре свега односе на дотрајалу водоводну мрежу која производи велике губитке, неадекватну опрему, високу температуру и прекомерну и нерационалу потрошњу воде.

Општина предузима мере како би се стекли услови за несметано снабдевање и проширење обухвата снабдевања водом за пиће из јавног водовода. Изведени су радови на изради и опремању 2 бунара и 2 истражне бушотине са пијезометрима, на локалним извориштима чиме је број активних експлотационих бунара на извориштима.

Настављено је спровођење активности на смањењу губитака воде у дистрибутивној мрежи и с тим у вези смањењу нефактурисане количине воде кроз реконструкцију водоводне мреже, а планира се и смањење комерцијалних губитака и даље ширење водоводне мреже. Ове активности се финансирају из буџета Општине Смедеревска Паланка[[9]](#footnote-9).

## Одвођење и прерада отпадних вода

**78,1% свих домаћинстава у Општини Смедеревска Паланка била су прикључена на канализацију у 2020. години.** Републички просек је у 2020. години износио 47,53%, док је просек за Подунавску област био 53,87%.

Табела 5 Број и проценат домаћинстава прикључених на канализациону мрежу у Општини Смедеревска Паланка у 2018, 2019 и 2020. години. Извор: Аналитички сервис ЈЛС [[10]](#footnote-10)

|  |  |  |
| --- | --- | --- |
|   |   | Вредност индикатора |
| Назив индикатора | **Јединица мере** | **2018** | **2019** | **2020** |
| Домаћинства прикључена на канализациону мрежу | **Број**  | 30.489 | 30.588 | 30.777 |
|  Домаћинства прикључена на канализациону мрежу, као % укупног броја домаћинстава | %  | 77.4 | 77.6 | 78.1 |

Загађеност *површинских вода*на подручју Општине главни је еколошки проблем, уз констатацију да су узрочници овако неповољног стања великим делом и привредни и стамбени објекти у суседним општинама (Младеновац, Топола, Велика Плана). На основу мерења Републичког хидрометеоролошког завода Србије у 2007. години, запажа се да су реке Велики Луг (профил: Младеновац) и Јасеница (профил: Орашје) и даље изузетно загађене и да одступају од прописаних класа квалитета вода[[11]](#footnote-11).

## Приказ буџетских расхода везаних за снабдевање водом за пиће, прераду и одвођење отпадних вода

Буџетом за 2021. годину предвиђене су субвенције у износу од 77.000.000 динара за ЈКП ”Водовод”[[12]](#footnote-12) док су буџетом за 2022. годину предвиђене субвенције у износу од 20.000.000 динара[[13]](#footnote-13). **Буџет не бележи издатке на функционалној класификацији 630 на којој би ови трошкови требало да се налазе. Буџет не бележи ни трошкове на функционалној класификацији 520 на којој би требало да се налазе трошкови за одвођење отпадних вода.**

## Избор индикатора од значаја за праћење остваривања ЦОР 6

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 6 Изабрани индикатори за ЦОР 6

|  |  |
| --- | --- |
| Индикатор | Јединица мере |
| 6.1.1 Удео становништва које користи пијаћу воду из система којима се безбедно управља |  % |
| 6.3.1 Удео отпадних вода које се безбедно пречишћавају | % |
| 6.4.1 Промене у ефикасности коришћења вода током времена | % |
| 6.6.1 Промене у обиму водних еко-система током времена | Подаци о протоку |
| Модификовани индикатор 6.б.1 : Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Да/Не |

### Расположивост података потребних за праћење остваривања ЦОР 6

Табела 7 Оцена расположивости података за праћење вредности изабраних индикатора за ЦОР 6

|  |  |
| --- | --- |
| Индикатор | Оцена расположивости |
| 6.1.1 Удео становништва које користи пијаћу воду из система којима се безбедно управља | За праћење вредности овог индикатора потребна је комбинација података о приступу водоснабдевању и квалитету воде из јавних водовода. Ови подаци су доступни. |
| 6.3.1 Удео отпадних вода које се безбедно пречишћавају | Ови подаци су доступни. |
| 6.4.1 Промене у ефикасности коришћења вода током времена | Постоје подаци о захваћеној, произведеној и продатој води |
| 6.6.1 Промене у обиму водних еко-система током времена | Не постоји сталан систем праћења стања обима водних еко-система. |
| Модификовани индикатор 6.б.1 : Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Будући да је индикатор квалитативан потребно га је детаљније дефинисати у складу са потреба локалне заједнице. Корисници су у неким случајевима и финансијери изградње инфраструктуре.  |

# Циљ 11. Учинити градове и људска насеља инклузивним, безбедним, прилагодљивим и одрживим[[14]](#footnote-14)

## Квалитет ваздуха

Смедеревска Паланка није покривена државном мрежом за аутоматски мониторинг стања квалитета ваздуха у Републици Србији, ни у 2019.[[15]](#footnote-15), ни у 2020. години.[[16]](#footnote-16) Није покривена ни Годишњим извештајем о загађености урбаног ваздуха на територији Републике Србије мерене у мрежи институција јавног здравља у 2019.[[17]](#footnote-17) и 2020.[[18]](#footnote-18) години.

На основу просторно-еколошке диференцијације планског подручја евидентно је да су зоне ширег градског подручја Смедеревске Паланке и атари већих насеља Општине (Кусадак, Азања, Селевац) истовремено и простори у којима повремено долази до нарушавања основних вредности квалитета ваздуха[[19]](#footnote-19).

## Приказ буџетских расхода везаних за смањење загађења

Општина Смедеревска Паланка није имала буџетских расхода у периоду од 2019. до 2021. године који су забележени под функционалном класификацијом 530 на којој се књиже расходи за смањење загађења. Остале ЈЛС које је СКГО подржала при изради планова развоја нису бележиле издатке на овој класификацији у истом периоду са занемарљивим изузецима.

## Управљање отпадом

Локални план управљања отпадом је из 2010. године. [[20]](#footnote-20)

Комунална инфраструктура. Од 2006. до краја 2009. год. године организовано прикупљање отпада и одржавање депонија било је у надлежности комуналног предузећа „Тrojon & Fischer ECO“, а до тада ову делатност обављало је ЈКП „Микуља“ из Смедеревске Паланке. Од маја 2010. године ову надлежност је преузело предузеће „PORR WERNER & WEBER“ из Ниша. Отпад се прикупља у свим насељима Општине. До 2010 године, комунални отпад се трајно одлагао на депонију ''Рамњак'', на потезу регионалног пута Смедеревска Паланка-Крњево. Депонија „Рамњак“ је званично затворена 2010. године, а комунални отпад се трајно одлаже на регионалну депонију „Гигош“ у Јагодини. За депонију „Рамњак“ је израђен пројекат санације и рекултивације и добијена сагласност надлежног министарства бр. 353-02-13/2008-02 од 18.09.2008. год, али је за сада завршена само прва фаза од три фазе санације. На наведену депонију се нелегално депонује отпад.[[21]](#footnote-21)

Локална самоуправа и надлежно министарство преко инспектора за заштиту животне средине редовно надзиру оператере индустријског и опасног отпада и брину се о његовом уредном третману и одлагању.[[22]](#footnote-22)

## Приказ буџетских расхода везаних за управљање отпадом

Општина није издвајала средства на функционалној класификацији 510 - управљање отпадом у периоду од 2019. до 2021. Просечни проценат укупних буџетских расхода за све ЈЛС које је СКГО подржала при изради планова развоја је у истом периоду износио 1,94%.

## Заштићена природна и културна добра

На територији Смедеревске Паланке нема заштићених подручја на основу података доступних у Изводу из Централног регистра Завода за заштиту природе Србије.[[23]](#footnote-23)

## Приказ буџетских расхода везаних за функцију 540 заштиту биљног и животињског света и крајолика

Општинска Смедеревска Паланка није издвајала средства из буџета за функцију 540 у периоду од 2019. до 2021. године. Проценат укупних буџетских расхода за ову намену за све ЈЛС које је СКГО подржала при изради планова развоја је у истом периоду износио 1,86%.

## Избор индикатора од значаја за праћење остваривања ЦОР 11 и 12

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 9 Изабрани индикатори за ЦОР 11 и 12

|  |  |
| --- | --- |
| Индикатор | Јединица мере |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима | 0,86 % из пројекта „ЕУ подршка унапређењу услова живота Рома“ који је финансиран средствима Европска Уније и кофинансиран средствима Владе Републике Србије, јануар 2020. |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин | **Да**/Не |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) | Динара по становнику |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима | % |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) | Микрограми по метру кубном |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа | Да/**Не** |
| 12.4.2 Количина произведеног опасног отпада по глави становника и удео третираног опасног отпада, по врсти третмана |  Килограма по становнику |

### Расположивост података потребних за праћење остваривања ЦОР 11

Табела 10 Оцена расположивости података за праћење вредности изабраних индикатора за ЦОР 11

|  |  |
| --- | --- |
| Индикатор | Оцена расположивости |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима | 0,86 % |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин | Да |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) | 23,00 рсд/год за културна баштина „Народног музеја“ у Смедеревској Паланци |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима |  |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) |  |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа | Не |
| 12.4.2 Количина произведеног опасног отпада по глави становника и удео третираног опасног отпада, по врсти третмана |  |

# Циљ 13. Предузети хитну акцију у борби против климатских промена и њених последица

**Општина нема стратегију смањења ризика од катастрофа.**

Табела 11 Изабрани индикатори за ЦОР 13

|  |  |
| --- | --- |
| Индикатор | Јединица мере |
| 13.1.1 Број смртних случајева, несталих лица, и лица под директним утицајем катастрофа на 100.000 становника |  број |
| Модификовани индикатор 13.1.3 Локална управа усваја и спроводи локалну стратегију смањења ризика од катастрофа у складу са националним стратегијама смањења ризика од катастрофа | Да/**Не** |
| Модификовани индикатор 13.2.1 Општина има стратегију или план адаптације на климатске промене и стратегију или план нискоугљеничног развоја  | Да/**Не** |

### Расположивост података потребних за праћење остваривања ЦОР 13

Табела 12 Оцена расположивости података за праћење вредности изабраних индикатора за ЦОР 13

|  |  |
| --- | --- |
| Индикатор | Оцена расположивости |
| 13.1.1 Број смртних случајева, несталих лица, и лица под директним утицајем катастрофа на 100.000 становника |  Није могуће наћи податке |
| Модификовани индикатор 13.1.3 Локална управа усваја и спроводи локалну стратегију смањења ризика од катастрофа у складу са националним стратегијама смањења ризика од катастрофа | Нема стратегије |
| Модификовани индикатор 13.2.1 Општина има стратегију или план адаптације на климатске промене и стратегију или план нискоугљеничног развоја  | Нема стратегије |

Енергетика

# Циљ 7. Осигурати приступ доступној, поузданој, одрживој и модерној енергији за све

## Снабдевање енергијом и енергентима

### Снабдевање електричном енергијом

Насеља општине Смедеревска Паланка се електричном енергијом снабдевају из три правца преко ТС 110/35 kV Смедеревска Паланка, инсталисане снаге 2 x 31,5 MVA.

Присутни напонски нивои су 110 kV, 35 kV, 10 kV и 0,4 kV. Са напонског нивоа 35 kV, помоћу шест ТС 35/10 kV Паланка I, II и III, Азања, Церовац и Селевац (инсталисане снаге 75 MVA), напон се обара на 10 kV мрежу која је развијена до свих насеља. У насељима се помоћу око 400 ТС 10/0,4 kV напон доводи на потрошачку мрежу.

Снабдевање електричном енергијом обезбеђено је за сва насеља, а реконструкција нисконапонске електроенергетске мреже је извршена у највећем делу општине. Капацитети постојећих ТС задовољавају тренутне потребе за електричном енергијом. Такође, јавна расвета је урађена у свих 18 насеља[[24]](#footnote-24).

Табела 13 Подаци о ТС 110/35 kV за Општину Смедеревска Паланка за за 2021. годину. Извор: Енергетски подаци 2021. Електродистрибуција Србије[[25]](#footnote-25).

|  |  |  |
| --- | --- | --- |
| ТС 110/35 kV | Снага | Година уласка у погон |
| Смедеревска Паланка | 2x31.5  | 1970  |

Трансформаторска станица преко које се снабдева Општина Смедеревска Паланка је у погледу релативног оптерећења у првих 50 од преко 200 дистрибутивних 110/x kV трансформаторских станица којима управља Електродистрибуција Србије.

Табела 14 Енергетски показатељи ТС 110/X ЗА 2021. годину. Извор: Енергетски подаци 2021. Електродистрибуција Србије[[26]](#footnote-26)

|  |  |  |  |  |  |
| --- | --- | --- | --- | --- | --- |
| Назив ТС ТС 110/35 kV | Инсталисана снага | Максимална индивидуална снага | Максимална једновремена снага | Проток електричне енергије | Просечна 15- минутна снага |
| Смедеревска Паланка | 63 | 40,81 | 26,76 | 186.620 | 21,30 |

**Смедеревска Паланка припада дистрибутивном огранку Смедерево. Губици у мрежи на електродистрибутивном огранку Смедерево су виши од губитака на ширем дистрибутивном подручју Крагујевац коме огранак припада, и од процената губитака за Електродистрибуцију Србије.** **Показатељи поузданости снабдевања електричном енергијом за дистрибутивни огранак Смедерево су бољи од просека када је у питању број прекида по кориснику али су лошији од просека за Србију када се посматра време трајања прекида.**

Табела 15 Губици и показатељи поузданости за огранак Смедерево, дистрибутивно подручје Крагујевац и Електродистрибуцију Србије. Извор: Енергетски подаци 2021. Електродистрибуција Србије[[27]](#footnote-27).

|  |  |  |  |
| --- | --- | --- | --- |
|  | Огранак Смедерево | Дистрибутивно подручје Крагујевац | Србија |
| Губици (%) | 14,65 | 12,43 | 11,73 |
| Број прекида по кориснику | 7,09 | 9,89 | 8,27 |
| Укупно трајање прекида у минутима по кориснику | 1.022 | 1.022 | 892 |

Извор: Енергетски подаци 2021. Електродистрибуција Србије[[28]](#footnote-28)

### Систем даљинског грејања

На територији општине не постоји систем даљинског грејања.

###

### Снабдевање природним гасом

Кроз општину пролази магистрални гасовод Београд – Ниш, (МГ-08, Ø 610мм), на који је преко одговарајуће ГМРС, повезана Смедеревска Паланка. На територији општине изведено је око 80% система дистрибутивног гасовода, у градском насељу и свим селима[[29]](#footnote-29).

## Потрошња енергије

Општина Смедеревска Паланка је именовала енергетског менаџера и отпочела је унос података у ИСЕМ базу за све објекте јавне потрошње. У току је израда Годишњег извештаја о остваривању циљева уштеде енергије за 2021. годину. До сада није донесен Програм енергетске ефикасности.

Увидом у информације са портала јавних набавки могуће је утврдити да је потрошња електричне енергије у ЈКП ” Водовод” износила 2.611.513 kWh[[30]](#footnote-30).

## Приказ буџетских расхода везаних за аналитички конто 421000 који обухвата сталне трошкове

**Општина је у 2020. и 2021. години просечно издвајала 123.861.145 динара за издатке који су сврстани под аналитички конто 421000 који обухвата сталне трошкове.** Трошкови енергетских услуга представљају највећи део ових трошкова. Важно је напоменути да у овај збир не улазе трошкови енергетских услуга за образовне институције који су значајни. Овај износ је у посматраном периоду представљао 9,78% свих буџетских расхода. Просечни расходи за аналитички конто 421000 у 12 јединица локалне самоуправе које је СКГО подржала у припреми Планова развоја износили су приближно 7,36% укупних буџетских расхода[[31]](#footnote-31).

## Јавно осветљење и приказ буџетских расхода везаних за функцију 640 улична расвета

Према подацима са портала јавних набавки у општини Смедеревска Паланка се годишње троши 5.400.000 kWh електричне енергије за уличну расвету. Ова енергија се испоручује на 303 мерна места[[32]](#footnote-32). 2018. године Општина је набављала натријумове изворе светлости и 580 живиних извора[[33]](#footnote-33).

**Буџетски издаци за функцију 640 (јавно осветљење) износили су 60.170. 304 динара у 2020. години што је представљало приближно 5,26% укупних буџетских расхода, што је изнад просечних вредности. Услед промена цена енергије које су се догодиле 2021. године и 2022. године ови издаци би у планском периоду могли бити знатно већи.** Просечни издаци у панелу од 16 јединица локалне самоуправе који су били предмет анализе СКГО износили су 3,76% укупних буџетских расхода[[34]](#footnote-34), док су просечни расходи за функцију 640 у 12 јединица локалне самоуправе које је СКГО подржала у припреми Планова развоја износили приближно 3,28% укупних буџетских расхода[[35]](#footnote-35) у периоду од 2019. до 2021. године.

### Енергетска ефикасност, дистрибуирани обновљиви извори енергије и енергетски угрожени купци

**Спроводећи своју енергетску политику и политику Републике Србије, Општина Смедеревска Паланка је одабрала 184 домаћинства за подршку у спровођењу мера енергетске санације породичних кућа у првом јавном позиву 2021. године. Додатни број од 142 корисника одабран је кроз још један јавни позив за суфинансирање који је спроведен 2022. године. Суфинансирање мера је обезбеђено из буџета Републике Србије и буџета општине Смедеревска Паланка.**

Табела 16 Конкурси за суфинансирање мера санације породичних кућа у Смедеревској паланци у 2021. и 2022. години- основни показатељи. Извор: Министарство рударства и енергетике[[36]](#footnote-36), општина Смедеревска паланка[[37]](#footnote-37)

|  |  |  |  |  |
| --- | --- | --- | --- | --- |
| Година |  | Суфинансирање из буџета Републике СрбијеРСД | Суфинансирање из буџета општинеРСД | Број корисника |
| 2021 породичне куће |  | 10.000.000 | 10.000.000 | 184[[38]](#footnote-38) |
| 2022 |  | 10.000.000 | 10.000.000 | 142[[39]](#footnote-39) |

Општина Смедеревска Паланка добила је средства на основу конкурса за финансирање пројекта унапређења енергетске ефикасности у објектима од јавног значаја у јединицама локалне самоуправе и градских општина у износу од 30.000.000 РСД, 2022. године.[[40]](#footnote-40)

**Република Србија је у 2022. години заокружила политику подршке изградњи соларних електрана по моделу купца произвођача. Од првих 204 регистрованих купаца-произвођача ниједан није регистрован на територији Смедеревске Паланке[[41]](#footnote-41).**

**У Општини Смедеревска Паланка је у децембру 2019. године било 10 енергетски угрожених купаца. Укупна средства која су из републичког буџета била додељена енергетски угроженим купцима са територије Општине су била нешто већа од 200.000 динара у 2019. години[[42]](#footnote-42). У 2021. години било је око 500 енергетски угрожених купаца и 4 здравствено угрожена купца.**

## Избор индикатора од значаја за праћење остваривања ЦОР 7

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 17 Изабрани индикатори за ЦОР 7

|  |  |
| --- | --- |
| Индикатор | Јединица мере |
| 7.1.2 Удео становништва које се првенствено ослања на чиста горива и технологије | *%* |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора  | *%* |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | килограм еквивалентне нафте по 1000 динара буџетских расхода |

### Расположивост података потребних за праћење остваривања ЦОР 7

Табела 18 Оцена расположивости података за праћење вредности изабраних индикатора за ЦОР 7

|  |  |
| --- | --- |
| Индикатор | Оцена расположивости |
| 7.1.2 Удео становништва које се првенствено ослања на чиста горива и технологије | Нису тренутно расположиви подаци за праћење овог индикатора али их је могуће обезбедити. Сва домаћинства која користе нестандардне индивидуалне уређаје за грејање на чврста горива би улазила у удео становништва који се не ослања првенствено на чиста горива и технологије. Попис, Aнкета о потрошњи домаћинстава, Анкета о приходима и условима становања, Микс истраживање су процеси кроз које је могуће доћи до одговарајућих података. Такође, могуће је провести наменску анкету уз минималне издатке. |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора  | Овај индикатор је могуће израчунати ако Општина достави све потребне податке. |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | Овај индикатор је могуће израчунати ако Општина достави све податке са којима располаже. |

1. http://www.jkpvodovodsp.rs/o-nama/ [↑](#footnote-ref-1)
2. <https://www.batut.org.rs/index.php?content=1420> [↑](#footnote-ref-2)
3. https://rsjp.gov.rs/cir/analiticki-servis/ [↑](#footnote-ref-3)
4. http://www.jkpvodovodsp.rs/o-nama/ [↑](#footnote-ref-4)
5. Општина која се снабдева водом из водозахвата са друге општине, потпуно или делимично. [↑](#footnote-ref-5)
6. <https://www.stat.gov.rs/publikacije/> [↑](#footnote-ref-6)
7. http://www.jkpvodovodsp.rs/program-poslovanja/program-poslovanja/ [↑](#footnote-ref-7)
8. Процена [↑](#footnote-ref-8)
9. http://www.jkpvodovodsp.rs/o-nama/ [↑](#footnote-ref-9)
10. https://rsjp.gov.rs/cir/analiticki-servis/ [↑](#footnote-ref-10)
11. Просторни план општине Смедеревска Паланка, 2010, <https://www.smederevskapalanka.rs/wp-content/uploads/2019/11/PPO-SMEDEREVSKA-PALANKA.pdf> [↑](#footnote-ref-11)
12. https://www.smederevskapalanka.rs/wp-content/uploads/2020/12/0.1-Утврђивање-Предлога-одлуке-о-буџету-Општине-Смедеревска-Паланка-за-2021-годину.pdf [↑](#footnote-ref-12)
13. http://www.jkpvodovodsp.rs/program-koriscenja-subvencija/program-koriscenja-subvencija/ [↑](#footnote-ref-13)
14. У овом поглављу је покривено и питање опасног отпада које потпада под Циљ 12. ”Обезбедити одрживе облике потрошње и производње” [↑](#footnote-ref-14)
15. Годишњи извештај о стању квалитета ваздуха у Републици Србији за 2019 годину. Агенција за заштиту животне средине, 2020. <http://www.sepa.gov.rs/download/izv/Vazduh_2019.pdf> [↑](#footnote-ref-15)
16. Годишњи извештај о стању квалитета ваздуха у Републици Србији за 2020 годину. Агенција за заштиту животне средине, 2021. <http://www.sepa.gov.rs/download/izv/Vazduh_2020.pdf> [↑](#footnote-ref-16)
17. Годишњи извештај о загађености урбаног ваздуха на територији Републике Србије мерене у мрежи институција јавног здравља у 2019. Институт за јавно здравље Србије “Др Милан Јовановић Батут”, 2020. <https://www.batut.org.rs/download/izvestaji/higijena/GodisnjiIzvestajVazduh%202019.pdf> [↑](#footnote-ref-17)
18. Годишњи извештај о загађености урбаног ваздуха на територији Републике Србије мерене у мрежи институција јавног здравља у 2020. Институт за јавно здравље Србије “Др Милан Јовановић Батут”, 2021. <https://www.batut.org.rs/download/izvestaji/higijena/Godisnji%20izvestaj%20vazduh%202020.pdf> [↑](#footnote-ref-18)
19. Просторни план општине Смедеревска Паланка, 2010, https://www.smederevskapalanka.rs/wp-content/uploads/2019/11/PPO-SMEDEREVSKA-PALANKA.pdf [↑](#footnote-ref-19)
20. Локални план управљања отпадом, Смедеревска Паланка,2010, http://www.sepa.gov.rs/download/UpravOtpad/SmederevskaPalankaLPUO.pdf [↑](#footnote-ref-20)
21. Према информацијама представника ЈЛС [↑](#footnote-ref-21)
22. Према информацијама представника ЈЛС [↑](#footnote-ref-22)
23. Извод из Централног регистра - заштићена подручја, Завод за заштиту природе Србије, <https://www.zzps.rs/wp/centralni-registar/> [↑](#footnote-ref-23)
24. Просторни план општине Смедеревска Паланка, 2010, <https://www.smederevskapalanka.rs/wp-content/uploads/2019/11/PPO-SMEDEREVSKA-PALANKA.pdf> [↑](#footnote-ref-24)
25. http://epsdistribucija.rs/pdf/GI\_ODS\_2021.pdf [↑](#footnote-ref-25)
26. http://epsdistribucija.rs/pdf/GI\_ODS\_2021.pdf [↑](#footnote-ref-26)
27. http://epsdistribucija.rs/pdf/GI\_ODS\_2021.pdf [↑](#footnote-ref-27)
28. http://epsdistribucija.rs/pdf/GI\_ODS\_2021.pdf [↑](#footnote-ref-28)
29. Просторни план општине Смедеревска Паланка, 2010, <https://www.smederevskapalanka.rs/wp-content/uploads/2019/11/PPO-SMEDEREVSKA-PALANKA.pdf> [↑](#footnote-ref-29)
30. https://jnportal.ujn.gov.rs/tender-eo/68898 [↑](#footnote-ref-30)
31. Извор: Прорачун на основу анализе буџетских расхода коју је припремила СКГО. [↑](#footnote-ref-31)
32. https://jnportal.ujn.gov.rs/tender-eo/87024 [↑](#footnote-ref-32)
33. http://www.smederevskapalanka.rs/wp-content/uploads/2017/02/KONKURSNA-ul.rasveta.output.pdf [↑](#footnote-ref-33)
34. Извор: Анализа ефеката поремећаја на тржишту енергије и енергената на буџете локалних самоуправа. Документ СКГО из 2022. године. [↑](#footnote-ref-34)
35. Извор: Прорачун на основу анализе буџетских расхода коју је припремила СКГО. [↑](#footnote-ref-35)
36. https://www.mre.gov.rs/aktuelnosti/javni-pozivi [↑](#footnote-ref-36)
37. <https://www.smederevskapalanka.rs/wp-content/uploads/2021/11/Konacna-rang-lista.pdf>, [https://www.smederevskapalanka.rs/јавне-набавке-и-конкурси-2/](https://www.smederevskapalanka.rs/%D1%98%D0%B0%D0%B2%D0%BD%D0%B5-%D0%BD%D0%B0%D0%B1%D0%B0%D0%B2%D0%BA%D0%B5-%D0%B8-%D0%BA%D0%BE%D0%BD%D0%BA%D1%83%D1%80%D1%81%D0%B8-2/) [↑](#footnote-ref-37)
38. https://www.smederevskapalanka.rs/wp-content/uploads/2021/11/Konacna-rang-lista.pdf [↑](#footnote-ref-38)
39. https://www.smederevskapalanka.rs/јавне-набавке-и-конкурси-2/ [↑](#footnote-ref-39)
40. https://www.mre.gov.rs/aktuelnosti/javni-pozivi/javni-poziv-za-dodelu-sredstava-radi-finansiranja-projekata-unapredjenja-energetske-efikasnosti-u-objektima-od-javnog-znacaja-u-jedinicama-lokalne-samouprave-kao-i-gradskim-opstinama-jp-2-22 [↑](#footnote-ref-40)
41. <http://edbnabavke.edb.rs/registar_kupaca/DOMACINSTVA/DOMACINSTVA.pdf> Приступљено 08.09.2022. [↑](#footnote-ref-41)
42. Копија базе енергетски заштићених купаца коју води Министарство рударства и енергетике у поседу СКГО. [↑](#footnote-ref-42)